România a început să fie din ce în ce mai mult în ”vizorul” marilor companii internaționale. Așa se face că, în curând, la noi în țară își va deschide porțile un adevărat gigant industrial. Potrivit profilului său, acesta va lansa pe piață produse militare.
Una dintre cele mai mari companii la nivel mondial va ajunge în București. Este vorba despre Marshall care deja a semnat un Memorandum de Înțelegere cu producătorul român Bluespace Technology.
În urma semnării acestui memorandum, s-a făcut public și obiectivul celor de la Marshall. Împreună cu Bluespace Technology, au de gând să dezvolte un concept prototip de soluție containerizată militară.
Pentru ca acest obiectiv să se contureze cât mai repede, Marshall ia în considerare deschiderea unei unități de producție pe teritoriului României. Dincolo de impactul semnificativ pe care îl va avea asupra economiei, deschiderea unei astfel de unități va genera o mulțime de locuri de muncă.
Atât Marshall, cât Bluespace Technolgy sunt angrenate în găsirea de soluții pentru a perfecta parteneriatul dintre ele. Scopul tuturor este acela de a proiecta și de a dezvolta capacități de ecranare electromagnetică și TEMPEST în soluții containerizate.
Primul pas măreț care va duce la îndeplinirea acestui obiectiv a fost făcut chiar ieri, luni. Memorandumul dintre Marshall și Blue Space a fost semnat, potrivit agerpres.ro, la Expoziţia Internaţională Black Sea Defense & Aerospace.
Acest document este foarte important și trasează, printre altele, obligațiile și atribuțiile fiecărei companii. Pentru ca totul să decurgă ca la carte, sarcinile Marshall și Blue Space sunt complementare.
”Suntem încântaţi de această nouă relaţie cu Bluespace Technology. Susţine valorile noastre fundamentale de a construi parteneriate bazate pe încredere, fiabilitate şi cooperare cu organizaţii care pot aduce diversitate unui proiect.
Semnarea acestui memorandum semnifică angajamentul nostru de a colabora îndeaproape cu părţile interesate din România pentru a înţelege nevoile lor, asigurând că investiţiile noastre susţin creşterea locurilor de muncă şi creşterea exporturilor.” a spus directorul de vânzări Marshall, potrivit antena3.ro.
Marshall este una dintre cele mai mari companii din acest domeniu la nivel mondial. Până acum, colosul internațional a lansat produse pentru sectorul de apărare și pentru cel aerospațial. De asemenea, în portofoliul companiei se mai află și diverse proprietăți imobiliare.